Fantaasia (laev)

Fantaasia (ehitatud 1979. aastal Turus Soomes) on aastaid Tallinkile kuulunud Eesti parvlaev. Alates 2010. aastast kannab Panama lippu ja nime Regina della Pace. Praegu sõidab laev Vahemerel.

Ajalugu
Fantaasia ehitati 1979. aastal Soomes Wärtsilä Turu laevatehases laevakompaniile Viking Line. Turella nime all sõitis ta algul Stockholm–Mariehamn–Turu liinil, kuid peagi läks üle Kapellskär–Mariehamn–Naantali liinile.

1988. aastal sai laeva omanikuks Stena Line ja laevale pandi nimeks Stena Nordica. Laev siirdus liinile Göteborg–Frederikshavn–Moss, hiljem Göteborg–Kiel.

1996. aastal, kui moodustati Stena Line'i tütarfirma Lion Ferry ja laev selle alla läks, sai nimeks Lion King, mis asus liiklusse liinil Halmstad–Grenå, siis Karlskrona–Gdynia.

1997. aastal ostis laeva Hansatee Grupp (praegu Tallink) ning laskis BLRT laevatehases reisijaruumide ümberehitusi teha. Ühtlasi sai laev Hansatee uue sinipunavalge väliskujunduse. Nimeks sai Fantaasia ning laev asus 1998. aastal Tallinn–Helsingi liinile.

2002. aastal hakkas Fantaasia sõitma liinil Tallinn–Stockholm.

2004. aastal sõitis laev Tallinn–Peterburi–Helsingi liinil, enne sellele liinile asumist värviti laevakere valgeks.

2005. aasta algul renditi Fantaasia Algerie Ferries´ele ning sõitis Vahemere-liinidel, kuid naasis aasta lõpuks Tallinna.

2006. aastal sõitis Fantaasia liinil Riia–Stockholm, kuid renditi siis Vahemerele COMANAVile.

2007. aasta oktoobris renditi Fantaasia Norra laevakompaniile Kystlink ning laev saadeti Göteborgi remonti.

2007. aasta novembri keskel algas Rootsi ajakirjanduses artikliseeria, milles püüti Rootsi mereadministratsiooni ühe laevainspektori sõnadele toetudes tõestada, et Tallinki laev Fantaasia on meresõidukõlbmatu ja lausa eluohtlik. Veeteede Amet ja Tallink väitsid vastuseks, et sadamakontrolli ajal oli laev remondis.Postimees.ee 17.11.2007: "Tallinki ohutusjuht: Fantaasia oli ülevaatuse ajal remondis" Rootsi laevainspektorid pilluvad Fantaasia kohta vastakaid väiteid. Postimees, 20. november 2007 Kuu aega pärast esimest kontrolli vormistati tagantjärele laeva kinnipidamine 14 päevaks remondi ajal. Veeteede Ameti palvel palus rahvusvaheline laevakontrolli organisatsioon Pariisi Memorandum selle kinnipidamise Rootsi mereadministratsioonil tühistadaMadli Vitismann. Läänemere ohutuim reisilaev. Meremees 2008, nr 1Kas "Fantaasia" au on taastatud? Meremees 2008, nr 3. Et vältida süüdistusi ebaobjektiivsuses, oli Rootsi mereadministratsioon lubanud hakata kontrollima kõiki Rootsi-liinidel sõitvaid parvlaevuRootsi merekontroll võtab viis Tallinki alust luubi alla. Postimees, 14. detsember 2007 . Viking Line kaebas Rootsi mereadministratsiooni rahvusvahelise konventsiooni väära tõlgenduse pärast kohtusse ja võitis selle protsessiViking Line vann mål om vattentäta dörrar. Svensk Sjöfarts Tidning, 3. veebruar 2010 (rootsi keeles).

2008. aastal müüs Tallink laeva Nye Kustlinkile ning Fantaasia sai nime Kongshavn. See firma on laeva edasi müünud.

2010. aastal ostis laeva Horvaatia laevakompanii Blue Line International, et panna see liinile Ancona-Split. Laeva uus nimi on Regina della Pace ja see kannab Panama lippu.

2017. aastal sai laev Kreeka laevakompanii Nobel Maritime Inc-Pan valduses Küprose lipu ja nime Rigel III. Sõidab Bari-Durrësi liinil.

 Viited 

Kategooria:Eesti reisilaevad